### Beslutningstema

Under dette punkt

* orienteres om bekendtgørelse om oprettelse af lokale aktionsgrupper i 2023-2027 samt fælles anbefaling om videreførsel af LAG Tønder/Haderslev
* godkendes udgifter forbundet med etablering af LAG (Lokal AktionsGruppe) forud for programperioden 2023-2027

### Historik

Som en del af det danske landdistriktsprogram har lokale aktionsgrupper (LAG’er) ud over landet siden 2007 fået støtte til at forbedre levevilkårene og skabe nye arbejdspladser i landdistrikterne. Økonomien i LAG kommer fra EUs landbrugsprogram.
I programperioden 2014-2022 har Tønder Kommune været en del af LAG Tønder/Haderslev.

LAG’erne har gennem alle programperioder arbejdet ud fra den såkaldte LEADER-metode, på dansk Lokaludvikling styret af lokalsamfundet.
I alle programperioder har der i LAG-bestyrelsen været udpeget en politisk repræsentant fra [adresse], og Tønder Kommune har løbende været i dialog med LAG-foreningens bestyrelse om både indsatser og projekter.
Mellem hver programperiode har Kommunen understøttet LAG med udlæg til udarbejdelse af udviklingsstrategi og med midler til etablering af den nye bestyrelse.

### Sagsfremstilling

Den 16. februar modtog forvaltningen et høringsbrev og et forslag til Bekendtgørelse om oprettelse af lokale aktionsgrupper (LAG) for programperioden 2023-2027 i høring.

LAG-bestyrelsen har udarbejdet et høringssvar, der er sendt til styrelsen, hvori der alene er påpeget tekniske småændringer. Det er forvaltningernes opfattelse, at et kommunalt høringssvar ikke er nødvendigt.

Forvaltningen har været i dialog med den siddende LAG-formand og LAG-koordinator og forvaltningen i Haderslev Kommune om en fælles anbefaling, hvori det anbefales at LAG Tønder/Haderslev fortsætter uændret.

Anbefalingen er sendt til de to kommuners borgmestre sammen med en anmodning om mellemfinansiering af midlerne til den lokale udviklingsstrategi. Brevet er vedhæftet som bilag.

Vigtigste ændringer i bekendtgørelsen:

1. Processen for indsendelse og godkendelse af interessetilkendegivelse er beskrevet, og reglerne for etablering og godkendelse af tilskudsberettiget

aktionsgruppe er præciseret.

2. Udgifter til oprettelse af en aktionsgruppe og udarbejdelse af udviklingsstrategi dækkes af en fast sum på 190.000 kr.
3. Udpegning af områder i landdistrikter

Randers Kommune, som i indeværende periode er udpeget som LAG-område, er ikke længere udpeget.

Frederikssund Kommune, som ikke var udpeget i indeværende periode er udpeget som LAG-område, er føjet til.

4. Udpegning af områder i fiskeriområder. (FLAG)

Holstebro Kommune, er ikke længere udpeget som FLAG-område, mens Struer Kommune er føjet til.

5. Aktionsgrupperne skal organisere sig, så de kan sikre en koordinatoransættelse på mindst 30 timer/uge, enten ved ansættelse i

aktionsgruppen eller ved ansættelse på konsulentbasis.

For Tønder Kommune betyder ændringerne, at LAG Tønder/Haderslev anmoder om udbetaling af et udlæg på kr. 95.000 til dækning af udgifter til oprettelse af en aktionsgruppe og udarbejdelse af udviklingsstrategi.

Derudover anmodes om udbetaling af et tilskud på kr. 5000 til dækning af mindre udgifter i forbindelse med mødeaktivitet. Beløbet dækker udgifter for hele programperioden.

### Økonomi

95.000 kroner, Beløbet vil alene være et udlæg, idet der vil være mulighed for refusion ved ministeriet.

5.000 kroner til øvrige udgifter, der vedrører af LAG for perioden 2023-2027.

I alt kr. 100.000.

### Direktionen indstiller

at orientering om ny bekendtgørelse samt fælles anbefaling om videreførsel af LAG Tønder/Haderslev tages til efterretning og

at der godkendes et udlæg på 95.000 kr. dækkende Tønder Kommunes andel, indtil beløbet forventeligt refunderes af Indenrigs- og Boligministeriet.

at der bevilliges 5.000 kroner til øvrige udgifter, der vedrører af LAG for perioden 2023-2027.

### Beslutning

Indstillingen godkendt.